system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Comuna Dragomirești-Vale, Ilfov?
assistant
Dragomirești-Vale (în trecut, Popești-Dragomirești) este o comună în județul Ilfov, Muntenia, România, formată din satele Dragomirești-Deal, Dragomirești-Vale (reședința) și Zurbaua. Situată la nord-vest de București, în imediata vecinătate a șoselei de centură a orașului, se află la o distanță de aproximativ 14 km de Piața Universității și aproximativ 3 km de autostrada București-Pitești.

Așezare 
Comuna se află în vestul județului, la nord-vest de București, pe cele două maluri ale Dâmboviței. Este străbătută de șoseaua județeană DJ601A, care o leagă spre est de Chiajna și București, intersectându-se la limita cu comuna Chiajna cu șoseaua de centură a Bucureștiului; și spre nord-vest de Joița (județul Giurgiu) și mai departe în județul Dâmbovița de Brezoaele, Slobozia Moară (unde se intersectează cu DN7), terminându-se la Răcari în DN71.

Demografie 

Conform recensământului efectuat în 2021, populația comunei Dragomirești-Vale se ridică la 6.531 de locuitori, în creștere față de recensământul anterior din 2011, când fuseseră înregistrați 5.243 de locuitori. Majoritatea locuitorilor sunt români (87,18%), iar pentru 12,48% nu se cunoaște apartenența etnică. Din punct de vedere confesional, majoritatea locuitorilor sunt ortodocși (83,83%), iar pentru 14,1% nu se cunoaște apartenența confesională.

Politică și administrație 
Comuna Dragomirești-Vale este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

La sfârșitul secolului al XIX-lea, comuna purta numele de Popești-Dragomirești, făcea parte din plasa Snagov a județului Ilfov, și era formată din satele Dragomireștii din Deal, Dragomireștii din Vale, Gulia, Popeștii Mănăstirei, Săbăreni, Popești-Manuc și Zurbaua, totalizând 2844 de locuitori care trăiau în 551 de case. În comună funcționau 2 școli mixte, o moară de apă, o mașină de treierat cu aburi și patru biserici ortodoxe. În 1925, comuna avea aceeași compoziție, o populație de 3522 de locuitori și era arondată plășii Bolintinul din același județ.

În 1950, ea a fost inclusă în raionul 16 Februarie al orașului republican București, din care a făcut parte până în 1968. Atunci, cu numele de Dragomirești-Vale și formată din satele actuale (după desprinderea comunei Săbăreni), a devenit parte a județului Ilfov. În 1981, în urma unei mici reorganizări administrative, a trecut la județul Giurgiu, pentru ca în 1985 să fie transferată la Sectorul Agricol Ilfov din subordinea municipiului București, sector devenit în 1998 județul Ilfov.

Monumente istorice 
Singurul obiectiv din comuna Dragomirești-Vale inclus în lista monumentelor istorice din județul Ilfov ca monument de interes local este biserica „Adormirea Maicii Domnului” din satul Dragomirești-Deal, construcție datând din 1760. Aceasta este clasificată ca monument de arhitectură.

Note

Legături externe 
 Biserica Adormirea Maicii Domnului - Dragomiresti Vale, 14 august 2012, CrestinOrtodox.ro

Dragomirești-Vale